ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0722/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Σήμερα υπάρχουν στοιχεία μόνον για τα οικονομικά έτη 1994, 1995 και 1996.

Ποιές περιφέρειες εκτιμά η Επιτροπή ότι δεν θα χαρακτηρισθούν ως περιφέρειες του στόχου1 για την περίοδο αυτή στις Κάτω Χώρες;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0942/99

υποβολή: Daniel Varela Suanzes-Carpegna (PPE) προς την Επιτροπή

(13 Απριλίου 1999)

Θέμα: Νομοσχέδιο για την καναδική αλιεία C-27

Δεδομένου ότι μέχρι σήμερα το νομοσχέδιο για την καναδική αλιεία C-27 δεν τροποποιήθηκε από τις καναδικές αρχές και ότι το εν λόγω νομοσχέδιο δεν συμβιβάζεται με τη διεθνή νομοθεσία κατά την άποψη της Ευρωπαϊκής Επιτροπής, ενόψει της προσεχούς Διάσκεψης Κορυφής ΕΕ - Καναδά η οποία θα πραγματοποιηθεί τον Ιούνιο, μπορεί η Επιτροπή να αναφέρει ποιά μέτρα σκοπεύει να λάβει ενόψει της εν λόγω Διάσκεψης Κορυφής ΕΕ - Καναδά του μηνός Ιουνίου, σε περίπτωση που οι καναδικές αρχές δεν θα έχουν απαντήσει στα επανειλημμένα αιτήματα της ΕΕ να τροποποιηθεί το εν λόγω νομοσχέδιο C-27;

Aπάντηση της κας Bonino εξ ονόματος της Επιτροπής

(7 Μαΐου 1999)

Πολλά θα εξαρτηθούν από το πότε και πώς το σχέδιο καναδικής νομοθεσίας για την εφαρμογή της συμφωνίας των Ηνωμένων Εθνών 1995, σχετικά με τα αλληλοεπικαλυπτόμενα αλιευτικά αποθέματα και τα άκρως μεταναστευτικά αλιευτικά αποθέματα (Bill C-27) έχει συμπληρώσει το μέρος αυτό μέσων νομοθετικών διαδικασιών στο Καναδικό Κοινοβούλιο, έως την σύνοδο κορυφής Κοινότητας - Καναδά, στις 17 Ιουνίου 1999. Δεδομένου ότι εκκρεμούν οι συντελεστές αυτοί, θα πρέπει να δηλωθεί ξανά, με την ευκαιρία αυτή ότι οι εξωεδαφικές πτυχές της καναδικής αλιευτικής νομοθεσίας και, ιδίως, του Bill C-27 αποτελούν αντικείμενο σοβαρής μέριμνας και ανησυχίας της Κοινότητας.

Στην περίπτωση κατά την οποία ο Bill C-27 δεν τροποποιηθεί ουσιαστικά στη διάρκεια των νομοθετικών διαδικασιών, θα καταστεί επίσης αναγκαίο να διατηρηθεί η θέση της Επιτροπής όσον αφορά τα μέρη εκείνα της καναδικής νομοθεσίας τα οποία θεωρούνται μη συμβατά με το διεθνές δίκαιο. Η Επιτροπή ελπίζει ειλικρινά ότι η καναδική κυβέρνηση θα βρει έναν τρόπο να ανταποκριθεί στις ανησυχίες της Κοινότητας και τόνισε, στο πλαίσιο αυτό, ότι οι σχέσεις Κοινότητας Καναδά δεν θα πρέπει να θιγούν από αυτό ή οποιοδήποτε άλλο μεμονωμένο θέμα.
ΓΡΑΠΤΗ ΕΡΩΤΗΣΗ P-0583/99

υποβολή: Patricia McKenna (V) προς την Επιτροπή

(3 Μαρτίου 1999)

Θέμα: Η συμμετοχή του Επίτροπου κ. Monti στη Διοικούσα Επιτροπή της Τριμερούς Επιτροπής

Στις απαντήσεις της Επιτροπής στις ερωτήσεις μου P-3880/98(1), E-3903/98(2) και H-0933/98(3), αναφέρεται ότι ο λόγος που ο Επίτροπος δεν δήλωσε τη συμμετοχή του στην Διοικούσα Επιτροπή της Ομάδας Bilderberg ήταν, είτε επειδή συμμετείχε πριν να διοριστεί ως Επίτροπος (μολονότι η δήλωση στην οποία προέβη καλύπτει και προηγούμενα καθήκοντά του), είτε επειδή επρόκειτο απλά για μία ιδιωτική συνάντηση (δηλαδή χωρίς επίσημη νομική υπόσταση). Θα μπορούσε άραγε η Επιτροπή να εξηγήσει για ποιον λόγο ο Επίτροπος παρέλειψε να δηλώσει ότι είναι ακόμη, όπως άλλωστε υπήρξε και για αρκετό χρονικό διάστημα, μέλος της Διοικούσας Επιτροπής της Τριμερούς Επιτροπής, ενός νομίμως συσταθέντος φορέα με επίσημη συμμετοχή, ο οποίος απαιτεί από τα μέλη του να αποσύρονται όταν αναλαμβάνουν δημόσια αξιώματα;

Απάντηση του κ. Santer εξ ονόματος της Επιτροπής

(8 Απριλίου 1999)

Ο κ. Monti υπήρξε μέλος της Διοικούσας Επιτροπής της Τριμερούς Επιτροπής (Ευρώπη) από το 1988 έως το 1997.

Η Τριμερής Επιτροπή (Ευρώπη) δεν απαιτεί από τα μέλη της να αποσύρονται όταν αναλαμβάνουν δημόσια αξιώματα.

Ο κ. Monti δεν δήλωσε ότι είναι μέλος της διότι η δήλωση που κάνουν τα μέλη της Ευρωπαϊκής Επιτροπής αφορά θέσεις που κατέχουν σε εταιρίες και ιδρύματα; η Τριμερής Επιτροπή όμως δεν είναι ούτε το ένα ούτε το άλλο.

(1) ΕΕ C 182 της 28.6.1999, σελ. 131.

(2) ΕΕ C 207 της 21.7.1999, σελ. 145.

(3) Συζητήσεις του Ευρωπαϊκού Κοινοβουλίου (Νοέμβριος 1998).
ΓΡΑΠΤΗ ΕΡΩΤΗΣΗ P-0498/99

υποβολή: Mark Watts (PSE) προς την Επιτροπή

(25 Φεβρουαρίου 1999)

Θέμα: Παραβίαση της οδηγίας 93/119/ΕΚ στη Γαλλία κατά τη διάρκεια του Eid-el-Kabir

Η Επιτροπή έχει επανειλημμένα καταστήσει σαφές ότι βάσει της οδηγίας 93/119/ΕΚ(1) δεν επιτρέπεται η υπαίθρια τελετουργική σφαγή από μη εκπαιδευμένα άτομα. Παρόλα αυτά, κάθε χρόνο χιλιάδες πρόβατα σφάζονται τελετουργικά στο ύπαιθρο στη Γαλλία κατά τη διάρκεια του φεστιβάλ Eid-el-Kabir.

Θα μπορούσε η Επιτροπή να αναφέρει:

1. Σε ποιές ενέργειες σκοπεύει να προβεί προκειμένου να πείσει τις γαλλικές αρχές να εφαρμόσουν την οδηγία 93/119/ΕΚ έτσι ώστε να μην πραγματοποιηθεί υπαίθρια θρησκευτική σφαγή κατά το φετινό Eid-el-Kabir.

2. Κατά πόσον σχεδιάζει να κινήσει διαδικασία παράβασης βάσει του άρθρου 169 της Συνθήκης ΕΚ έναντι της Γαλλίας για τη μη εκπλήρωση των υποχρεώσεών της να εφαρμόσει την οδηγία 93/119/ΕΚ.

3. Κατά πόσον προτίθεται να δώσει εντολή στην κτηνιατρική υπηρεσία της να παρακολουθήσει επιτόπου το φετινό φεστιβάλ Eid-el-Kabir στη Γαλλία για να αξιολογήσει τη φύση και την έκταση του προβλήματος.

Απάντηση του κ. Fischler εξ ονόματος της Επιτροπής

(30 Μαρτίου 1999)

1.-2. Μετά από παρέμβαση της Επιτροπής, η Γαλλία διαβεβαίωσε ότι η οδηγία 93/119/ΕΚ της 22ας Δεκεμβρίου 1993 για την προστασία των ζώων κατά την σφαγή ή τη θανάτωση έχει πλήρως εφαρμοστεί στο έδαφός της. Εντούτοις, οι γαλλικές αρχές παραδέχθηκαν ότι σε ορισμένες περιοχές με μεγάλο μουσουλμανικό πληθυσμό η υφιστάμενη δυναμικότητα σφαγείων δεν αρκεί για να σφάζεται, σύμφωνα με όλες τις ισχύουσες νομικές απαιτήσεις, σημαντικός αριθμός ζώων, όπως απαιτείται για τον εορτασμό του Eid-el-Kιbir.

Για λόγους δημόσιας τάξης και δημόσιας υγείας, πολλές τοπικές αυτοδιοικήσεις θεώρησαν απαραίτητο να καθορίσουν ορισμένους χώρους εκτός των σφαγείων για τον ανωτέρω εορτασμό.

Λαμβάνοντας υπόψη την ιδιαίτερη ευαισθησία του θέματος, η Επιτροπή έθιξε το ζήτημα στο πλαίσιο της Μόνιμης Κτηνιατρικής Επιτροπής. Τα περισσότερα κράτη μέλη τόνισαν ότι έχουν εφαρμόσει την οδηγία κατά τρόπο που να απαγορεύεται η σφαγή σε χώρους εκτός των σφαγείων. Εντούτοις, η Επιτροπή προτίθεται να συζητήσει εκ νέου τα αποτελέσματα στο πλαίσιο της Μόνιμης Κτηνιατρικής Επιτροπής και στη συνέχεια να καταλήξει σε συμπεράσματα.

3. Η Επιτροπή διαθέτει αποδεικτικά στοιχεία όσον αφορά τον εορτασμό αυτόν εκτός των σφαγείων, και η Γαλλία δεν αρνήθηκε ότι σε ορισμένες αστικές περιοχές πραγματοποιούνται οι εορτασμοί αυτοί. Υπό τις συνθήκες αυτές, δεν θεωρείται απαραίτητη επί του παρόντος η διενέργεια επιθεώρησης.

(1) ΕΕ L 340 της 31.12.1993, σελ. 21.
ΓΡΑΠΤΗ ΕΡΩΤΗΣΗ E-0191/99

υποβολή: Irene Soltwedel-Schäfer (V) προς την Επιτροπή

(11 Φεβρουαρίου 1999)

Θέμα: Θανατηφόρα κρούσματα της νέας παραλλαγής της ασθένειας Creutzfeld-Jacob και σημερινά δεδομένα όσον αφορά τα διαγνωσθέντα κρούσματα στη Μεγάλη Βρετανία

1. Πόσα θανατηφόρα κρούσματα της εν λόγω ασθένειας σημειώθηκαν το 1996 στη Μεγάλη Βρετανία;

2. Πόσα θανατηφόρα κρούσματα της εν λόγω ασθένειας σημειώθηκαν το 1997 στη Μεγάλη Βρετανία;

3. Πόσα θανατηφόρα κρούσματα της εν λόγω ασθένειας σημειώθηκαν το 1998 στη Μεγάλη Βρετανία;

4. Πόσα θανατηφόρα κρούσματα της εν λόγω ασθένειας σημειώθηκαν το 1999 στη Μεγάλη Βρετανία;

5. Πόσα κρούσματα της εν λόγω ασθένειας έχουν διαγνωσθεί σήμερα στη Μεγάλη Βρετανία;

Απάντηση του κ. Flynn εξ ονόματος της Επιτροπής

(31 Μαρτίου 1999)

πως φαίνεται από την ανακοίνωση τύπου των βρετανικών αρχών (Υπουργείο Υγείας), που εκδόθηκε στις 1 Μαρτίου 1999, σημειώθηκαν 3 θανατηφόρα κρούσματα της νέας παραλλαγής της ασθένειας Creutzfeld-Jacob στο Ηνωμένο Βασίλειο το 1995, 10 το 1996, 10 το 1997, 15 το 1998 και 1 το 1999. Τα επίσημα αυτά αριθμητικά στοιχεία περιλαμβάνουν θανάτους που σχετίζονται με εξακριβωμένα και προφανή περιστατικά. Ο χαρακτηρισμός της "εξακριβωμένης" διάγνωσης αναφέρεται στην παθολογική επιβεβαίωση, στις περισσότερες περιπτώσεις με εξέταση μετά θάνατον του εγκεφαλικού ιστού.Ο χαρακτηρισμός του "προφανούς" περιστατικού βασίζεται σε κλινικά διαγνωστικά κριτήρια αλλά χωρίς παθολογική επιβεβαίωση. Εντούτοις, με σκοπό την παροχή όσο το δυνατόν πληρέστερων στοιχείων για τα θανατηφόρα κρούσματα της εν λόγω ασθένειας, περιλαμβάνονται και τα "προφανή" περιστατικά.

πως συμβαίνει με κάθε σύστημα παρακολούθησης ασθενειών, υπάρχουν ορισμένα "ύποπτα" περιστατικά της εν λόγω ασθένειας, που αφορούν άτομα εν ζωή, τα οποία είναι υπό εξέταση σε οποιαδήποτε στιγμή. Τα περιστατικά αυτά δεν περιλαμβάνονται στις επίσημες στατιστικές, καθώς ο αριθμός τους υπερβαίνει τον αριθμό των μεταγενέστερα "επιβεβαιουμένων" περιστατικών με αναλογία περίπου 4:1, και η αναλογία αυτή ποικίλλει από μήνα σε μήνα. Κλινικά διαγνωστικά κριτήρια έχουν αναπτυχθεί ήδη για την ταξινόμηση των ύποπτων περιστατικών ως "προφανών", "πιθανών" ή "μη πιθανών να είναι η εν λόγω ασθένεια", αλλά τα κριτήρια αυτά δεν έχουν ακόμη επικυρωθεί. Εάν τα κριτήρια γίνουν αποδεκτά από την επιστημονική κοινότητα ως παρέχοντα εύλογη διαγνωστική ακρίβεια, είναι πιθανό στο εγγύς μέλλον να παρέχεται σημαντική ενημέρωση για τον αριθμό των "προφανών" περιστατικών που αφορούν ζώντα άτομα.
ΓΡΑΠΤΗ ΕΡΩΤΗΣΗ αρ θ. 872/99 του James NICHOLSON Πρόγραμμα PEACE - Βόρειος Ιρλανδία



Επίσημη Εφημερίδα αριθ. C 370 της 21/12/1999 σ. 0133



ΓΡΑΠΤΗ ΕΡΩΤΗΣΗ E-0872/99 υποβολή: James Nicholson (PPE) προς την Επιτροπή (8 Απριλίου 1999) Θέμα: Πρόγραμμα PEACE - Βόρειος Ιρλανδία Τί πόροι έχουν διατεθεί για τη Βόρειο Ιρλανδία, κατά την τρέχουσα περίοδο προγραμματισμού, στο πλαίσιο του προγράμματος PEACE;
ΓΡΑΠΤΗ ΕΡΩΤΗΣΗ E-0957/99

υποβολή: Willy De Clercq (ELDR) προς την Επιτροπή

(13 Απριλίου 1999)

Θέμα: Η ελεύθερη κυκλοφορία των εργαζομένων

Γνωρίζει η Επιτροπή ότι διάφορα ιταλικά πανεπιστήμια εξακολουθούν να μην σέβονται την ελεύθερη κυκλοφορία των εργαζομένων, παραβιάζοντας έτσι τις διατάξεις της Συνθήκης για την ίδρυση της Ευρωπαϊκής Κοινότητας;

Γνωρίζει η Επιτροπή ότι, ήδη από το 1989, έχουν επανειλλημμένα υποβληθεί παράπονα από πολίτες της ΕΕ για διακρίσεις εκ μέρους ιταλικών πανεπιστημίων, έχοντας υπόψη ότι στους ξένους καθηγητές χορηγούνται μόνο μονοετή συμβόλαια, ρύθμιση που δεν ισχύει για τους ιταλούς καθηγητές;

Έχει ενημερωθεί η Επιτροπή σχετικά με την απόφαση Allué και Coonan, της 2ας Αυγούστου 1993, στην οποία το Δικαστήριο των Ευρωπαϊκών Κοινοτήτων καταδικάζει τις πρακτικές αυτές ως αντιβαίνουσες προς το άρθρο 48, παρ.2 της Συνθήκης;

Γνωρίζει η Επιτροπή ότι δεν έχει ακόμη τεθεί τέρμα σε παρόμοιες παραβιάσεις γενικών αρχών της Συνθήκης ΕΚ;

Είναι διατεθειμένη η Επιτροπή να αναλάβει δράση προς την κατεύθυνση αυτή; Εάν ναι, με ποιόν τρόπο; Εάν όχι, για ποιό λόγο;
ΓΡΑΠΤΗ ΕΡΩΤΗΣΗ E-0206/99

υποβολή: Manuel Escolá Hernando (ARE) προς την Επιτροπή

(12 Φεβρουαρίου 1999)

Θέμα: Ενισχύσεις για τις περιφέρειες του στόχου αριθ. 1 στην Ισπανία

Σύμφωνα με τις αποφάσεις που ελήφθησαν στη Σύνοδο Κορυφής του Εδιμβούργου, το άθροισμα των πιστώσεων ανάληψης υποχρεώσεων των Διαρθρωτικών Ταμείων και του Ταμείου Συνοχής που αφορούν τις περιφέρειες του στόχου αριθ. 1, θα πρέπει να επιτρέπει τον διπλασιασμό, σε πραγματικές τιμές, της κοινοτικής χρηματοδοτικής ενίσχυσης για τις περιφέρειες αυτές.

Από το Ταμείο Συνοχής χορηγήθηκαν στην Ισπανία 7 δισεκ. 950 εκατ. Ecu, μεταξύ των ετών 1993 και 1999.

Θα μπορούσε η Επιτροπή να προσφέρει μια ανάλυση του ποσού αυτού ανά έργο;

Πιστεύει η Επιτροπή ότι η ισπανική κυβέρνηση εκπλήρωσε τη δέσμευσή της να διπλασιάσει, σε πραγματικές τιμές, τις ενισχύσεις που προορίζονται για τις περιφέρειες του στόχου αριθ. 1, διοχετεύοντάς τις από το Ταμείο Συνοχής προς αυτές τις Αυτόνομες Διοικητικές Περιφέρειες;

Απάντηση της κας Wulf-Mathies εξ ονόματος της Επιτροπής

(10 Μαρτίου 1999)

Το άρθρο 12 παράγραφος 3 του κανονισμού (ΕΟΚ) 2081/93 του Συμβουλίου της 20 Δεκεμβρίου 1993 για την τροποποίηση του κανονισμού (ΕΟΚ) 2052/88 για την αποστολή των διαρθρωτικών ταμείων, την αποτελεσματικότητά τους και τον συντονισμό των παρεμβάσεών τους μεταξύ τους, καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων(1) ορίζει ρητά ότι "για το σύνολο των τεσσάρων κρατών μελών τα οποία αφορά το χρηματοδοτικό μέσο συνοχής, η αύξηση των πιστώσεων ανάληψης υποχρεώσεων των διαρθρωτικών ταμείων πρέπει να καθιστά δυνατό τον διπλασιασμό σε πραγματικούς όρους των αναλήψεων υποχρεώσεων στο πλαίσιο του στόχου αριθ. 1 και του χρηματοδοτικού μέσου συνοχής μεταξύ 1992 και 1999". Το άρθρο αυτό υλοποιεί τα συμπεράσματα του Ευρωπαϊκού Συμβουλίου του Εδιμβούργου που επίσης προέβλεπαν ότι "για τα τέσσερα κράτη μέλη του Ταμείου Συνοχής αυτό μεταφράζεται σε ποσό ύψους περίπου 85 δισεκατ. ευρώ κατά τη διάρκεια της περιόδου 1993-1999".

Όσον αφορά τόσο το Ταμείο Συνοχής όσο και τις πιστώσεις ανάληψης υποχρεώσεων των διαρθρωτικών ταμείων στο πλαίσιο του στόχου 1 για τα εν λόγω τέσσερα κράτη μέλη, η Επιτροπή έχει πλήρως λάβει υπόψη τις κανονιστικές και πολιτικές αυτές διατάξεις. Συνεπώς, ο διπλασιασμός μεταξύ 1992 και 1999 θα επιτευχθεί για τέσσερα αυτά κράτη μέλη, στο σύνολό τους. Αντίθετα, δεν υπάρχει υποχρέωση για τα τέσσερα κράτη μέλη να διπλασιάσουν τους πόρους των διαρθρωτικών ταμείων και του Ταμείου Συνοχής για τις επιλέξιμες περιφέρειες του στόχου 1.

Η Επιτροπή διαβιβάζει απευθείας στο Αξιότιμο Μέλος και στη Γενική Γραμματεία του Κοινοβουλίου τον κατάλογο των έργων που έχουν συγχρηματοδοτηθεί από το Ταμείο Συνοχής στην Ισπανία από το 1993 και μετά, στον οποίο περιλαμβάνονται τα ζητούμενα στοιχεία.

Δεδομένου ότι πρόκειται συγκεκριμένα για πόρους του Ταμείου Συνοχής που πράγματι διοχετεύθηκαν προς τις περιφέρειες του στόχου 1, η Επιτροπή εκτιμά ότι το ερώτημα αυτό θα πρέπει να απευθυνθεί στην ισπανική κυβέρνηση.

(1) ΕΕ L 193 της 31.7.1993.
ΓΡΑΠΤΗ ΕΡΩΤΗΣΗ E-0620/99

υποβολή: Robin Teverson (ELDR) προς την Επιτροπή

(12 Μαρτίου 1999)

Θέμα: Αεροπορικές συνδέσεις

Τα περιφερειακά αεροδρόμια συχνά αντιμετωπίζουν δυσκολίες στην εξασφάλιση βιώσιμων χρονοθυρίδων σε μεγαλύτερα αεροδρόμια διότι τα μεγαλύτερα αεροδρόμια προτιμούν τα μεγαλύτερα και επικερδέστερα αεροσκάφη που προέρχονται από άλλα μεγάλα αεροδρόμια. Το γεγονός αυτό εμποδίζει την ανάπτυξη των περιφερειακών αεροδρομίων και αυξάνει την πίεση στα μεγαλύτερα αεροδρόμια.

Διαθέτει άραγε η Επιτροπή κάποια σχέδια για τη βοήθεια των περιφερειακών αεροδρομίων και αεροπορικών εταιριών, όπως την καθιέρωση μιας υποχρεωτικής ελάχιστης απαίτησης στα μεγάλα αεροδρόμια να προσφέρουν βιώσιμες χρονοθυρίδες στα περιφερειακά αεροδρόμια/στις περιφερειακές αερογραμμές;

Απάντηση του κ. Kinnock εξ ονόματος της Επιτροπής

(19 Απριλίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτηση Η-159/99 του κ. Watson κατά την ώρα των ερωτήσεων της συνόδου του Μαρτίου 1999(1) του Κοινοβουλίου.

(1) Συζητήσεις του Κοινοβουλίου (Μαρτίου 1999).
ΓΡΑΠΤΗ ΕΡΩΤΗΣΗ E-0807/99

υποβολή: Nikitas Kaklamanis (UPE) προς την Επιτροπή

(6 Απριλίου 1999)

Θέμα: Τουρκικές εξαγωγές χαλυβουργικών προïόντων

Η Τουρκία έχει εξαιρεθεί από το καθεστώς "Κοινοτικής επιτήρησης" ("SURVEILLANCE") για τα προϊόντα σιδήρου και χάλυβα που καλύπτονται από τις Συνθήκες ΕΟΚ και ΕΚΑΧ, παρά την αντίθεση της Ελλάδας, η οποία διατύπωσε εγκαίρως τις ενστάσεις της στην αρμόδια Διαχειριστική Επιτροπή της "Ευρωπαϊκής Κοινότητας Άνθρακα και Χάλυβα" (ΕΚΑΧ).

Η παραπάνω εξαίρεση έχει ως αποτέλεσμα να ευνοούνται οι εξαγωγές τουρκικών χαλυβουργικών προϊόντων, τα οποία προσφέρονται σε χαμηλές τιμές, πλήττοντας την παραγωγή των κρατών μελών της ΕΕ. Σύμφωνα με τελευταίες στατιστικές, οι τουρκικές εξαγωγές χαλυβουργικών αυξήθηκαν κατά 105 % τον περασμένο χρόνο, με αποτέλεσμα να υποστεί καίρια πλήγματα κυρίως η ελληνική χαλυβουργία. Η Ελλάδα, πρόσφατα, ζήτησε επισήμως την υπαγωγή των τουρκικών εξαγωγών χαλυβουργικών προϊόντων σε καθεστώς "Κοινοτικής Επιτήρησης".

Μπορεί η Επιτροπή να με πληροφορήσει αν θα συμβεί κάτι τέτοιο και πότε, καθώς και αν έχουν εκτιμηθεί οι επιπτώσεις στην κοινοτική παραγωγή χαλυβουργικών προϊόντων από τη διείσδυση αντίστοιχων τουρκικών στις αγορές της Ένωσης;

Απάντηση του κ. van den Broek εξ ονόματος της Επιτροπής

(29 Απριλίου 1999)

Τα χαλυβουργικά προϊόντα της συνθήκης ΕΚ, καταγωγής Τουρκίας αποτέλεσαν αντικείμενο εξαίρεσης στο πλαίσιο του κοινοτικού καθεστώτος προηγούμενης επιτήρησης, από το Μάρτιο 1998 ενώ τα χαλυβουργικά προϊόντα της Ευρωπαϊκής Κοινότητας νθρακα και Χάλυβα (ΕΚΑΧ) αποτέλεσαν αντικείμενο εξαίρεσης τον Ιανουάριο 1999, όταν η Τουρκία κατήργησε τους εναπομείναντες δασμούς των εισαγωγών χάλυβα από την Κοινότητα.

Οι εισαγωγές χάλυβα της Κοινότητας από τρίτες χώρες, αυξήθηκαν σε γενικές γραμμές εντυπωσιακά κατά το 1998, φθάνοντας τα 23,5 εκατομμύρια τόνους, δηλαδή περίπου 45 % περισσότερο από το 1997. Οι κοινοτικές εισαγωγές από την Τουρκία αυξήθηκαν κατά 66 %, έως 1,7 εκατομμύρια τόνους ενώ οι εισαγωγές της Ελλάδας από την Τουρκία αυξήθηκαν κατά 90 % φθάνοντας τους 406.000 τόνους. Οι εν λόγω εισαγωγές της Ελλάδας αντιπροσωπεύουν 23 % των συνολικών εισαγωγών της Κοινότητας από την Τουρκία.

Οι εν λόγω εξελίξεις έλαβαν χώρα την εποχή κατά την οποία τα περισσότερα χαλυβουργικά προϊόντα της Τουρκίας υπόκειντο πάντα σε προηγούμενη κοινοτική επιτήρηση, σύστημα με το οποίο προβλέπεται προηγούμενη πληροφόρηση όσον αφορά τις πιθανές τάσεις των εισαγωγών, βάσει της αυτόματης χορήγησης αδειών εισαγωγής. Η συμμετοχή ή όχι διαφόρων χωρών στο κοινοτικό σύστημα προηγούμενης επιτήρησης δεν εξηγεί συνεπώς την αύξηση των εισαγωγών κατά το 1998. Η αύξηση των κοινοτικών εισαγωγών χάλυβα από τρίτες χώρες γενικά, περιλαμβανομένης της Τουρκίας, οφείλεται στις διαταραχές των διεθνών αγορών χάλυβα λόγω των κρίσεων στη Νοτιοανατολική Ασία και τη Ρωσία.

Η Επιτροπή παρακολουθεί από κοντά τον αντίκτυπο της διεθνούς χρηματοπιστωτικής κρίσης και διατηρεί τακτικό διάλογο με μεγάλο αριθμό τρίτων χωρών, μεταξύ των οποίων και η Τουρκία, για συζητήσεις όσον αφορά τις εξελίξεις στο χαλυβουργικό τομέα. Η Επιτροπή και η Τουρκία ανταλλάσσουν κάθε μήνα λεπτομερείς στατιστικές σχετικά με το εμπόριο των χαλυβουργικών προϊόντων.
ΓΡΑΠΤΗ ΕΡΩΤΗΣΗ E-0734/99

υποβολή: James Moorhouse (ELDR) προς την Επιτροπή

(29 Μαρτίου 1999)

Θέμα: Χρηματοδότηση του Τουρκικού Ευρωπαïκού Ιδρύματος

Θα μπορούσε άραγε η Επιτροπή να απαντήσει στις ακόλουθες ερωτήσεις:

1. Χρηματοδοτεί η ΕΕ το Τουρκικό Ευρωπαϊκό Ίδρυμα (ΤΕΙ), ένα φορέα που έχει ιδρυθεί στο Λονδίνο για την προώθηση των σχέσεων ΕΕ-Τουρκίας, και εάν ναι, ποίο είναι το σχετικό ποσό;

2. Εάν η απάντηση στην προαναφερθείσα ερώτηση είναι αρνητική, το ΤΕΙ είναι άραγε επιλέξιμο για χρηματοδότηση και μήπως έχει προσεγγίσει την Επιτροπή με σχετικό αίτημα;

3. Εάν το ΤΕΙ εισπράττει ή είναι επιλέξιμο για να εισπράξει χρηματοδότηση από την ΕΕ, θα μπορούσε μήπως η Επιτροπή να αναφέρει με ποίον τρόπο μπορεί να διασφαλίσει ότι το ΤΕΙ δεν δημοσιεύει παραπλανητικές ή ανακριβείς πληροφορίες σχετικά με την Τουρκία δαπάναις των φορολογουμένων της ΕΕ;

Απάντηση του κ. van den Broek εξ ονόματος της Επιτροπής

(15 Απριλίου 1999)

Η Κοινότητα δεν χρηματοδοτεί το Τουρκικό Ευρωπαϊκό Ίδρυμα (ΤΕΙ) που έχει συσταθεί στο Λονδίνο. Μετά σχετική προσέγγιση εκ μέρους του ΤΕΙ, η Επιτροπή πληροφόρησε τον Διευθυντή του ότι δεν είναι σε θέση να χρηματοδοτήσει τις δαπάνες που αφορούν τις δραστηριότητες του εν λόγω Ίδρύματος. Η Επιτροπή ανέφερε ότι εναπόκειται στις τουρκικές αρχές ή στην επιχειρηματική κοινότητα της χώρας να χρηματοδοτήσει δραστηριότητες που αποσκοπούν "να διαφωτίσουν την κοινή γνώμη και τις επίσημες αρχές σχετικά με τους λόγους που ώθησαν την Τουρκία να υποβάλει αίτηση προσχώρησης στην Ένωση και τους λόγους, για τους οποίους τα κράτη μέλη θα έπρεπε να αντιμετωπίσουν ευνοϊκά αυτό το αίτημα".
ΓΡΑΠΤΗ ΕΡΩΤΗΣΗ E-0456/99

υποβολή: Concepció Ferrer (PPE) προς την Επιτροπή

(5 Μαρτίου 1999)

Θέμα: Τελωνειακή Ένωση με την Τουρκία

Προκειμένου να τεθούν σε εφαρμογή δράσεις που να αποσκοπούν στην οικονομική και κοινωνική ανάπτυξη της Τουρκίας στο πλαίσιο της στρατηγικής για την προσέγγιση και ενίσχυση των σχέσεων μεταξύ της ΕΕ και της Τουρκίας, το Ευρωπαϊκό Κοινοβούλιο ενέκρινε στις 17 Σεπτεμβρίου 1998 ψήφισμα (A4-0251/98(1) σχετικά με την Τελωνειακή Ένωση.

Μπορεί να μας πληροφορήσει η Επιτροπή τί μέτρα έχει λάβει ή προτίθεται να λάβει για την προώθηση των προτάσεων του Ευρωπαϊκού Κοινοβουλίου, ιδίως όσον αφορά την ανάπτυξη πρωτοβουλιών για την ενίσχυση της τουρκικής νομοθεσίας σε θέματα πνευματικής ιδιοκτησίας ή την προσέγγισή της στην κοινοτική νομοθεσία, ώστε να καταπολεμηθούν οι λογοκλοπές;

Απάντηση του κ. Van den Broek εξ ονόματος της Επιτροπής

(13 Απριλίου 1999)

Η Επιτροπή παρακολουθεί με προσοχή την εκπλήρωση εκ μέρους της Τουρκίας των υποχρεώσεών της που απορρέουν από την τελωνειακή ένωση, ιδίως δε στον τομέα της προστασίας της πνευματικής, βιομηχανικής και εμπορικής ιδιοκτησίας. Στην τελευταία τακτική έκθεσή της σχετικά με την Τουρκία(2), η Επιτροπή ανέφερε ότι το επίπεδο προστασίας αυτής της ιδιοκτησίας στην Τουρκία σημείωσε βελτίωση μετά την έναρξη ισχύος της τελωνειακής ένωσης, αλλά προσέθετε ότι θα έπρεπε να ληφθούν ακόμη ορισμένα μέτρα πριν την 1η Ιανουαρίου 1999. Η Επιτροπή εξετάζει επί του παρόντος τα μέτρα που ελήφθησαν προσφάτως από τις τουρκικές αρχές σε αυτήν την κατεύθυνση. σον αφορά τα εμπορεύματα απομίμησης/παραποίησης, λίγες περιπτώσεις έχουν παραπεμφθεί μέχρι σήμερα στην Επιτροπή.

Εν πάση περιπτώσει, η Επιτροπή είναι διατεθειμένη να εξετάσει όλες τις δεόντως τεκμηριωμένες επιμέρους περιπτώσεις που θα της υποβληθούν.

(1) ΕΕ C 313 της 12.10.1998, σελ. 176.

(2) γγρ. COM(98)711 τελικό.